Mission: Impossible – Dead Reckoning Part One

Mission: Impossible – Dead Reckoning on vuonna 2023 ensi-iltansa saanut yhdysvaltalainen toimintaelokuva. Sen ohjasi Christopher McQuarrie, joka myös käsikirjoitti sen yhdessä Erik Jendresenin kanssa. Elokuvan pääroolissa näyttelee Tom Cruise. Se on seitsemäs Mission: Impossible -elokuva. 

Elokuvan jatko-osa, Mission: Impossible – The Final Reckoning, sai ensi-iltansa 23. toukokuuta 2025. Sen oli alun perin tarkoitus saada ensi-iltansa vuonna 2024 nimellä Mission: Impossible – Dead Reckoning Part Two, mutta vuoden 2023 Hollywoodin näyttelijöiden lakon takia ensi-iltaa siirrettiin, ja samalla ilmoitettiin elokuvan nimenvaihdoksesta. Kahdeksannen osan kuvaukset päättyivät heinäkuussa 2024. Sitä on kutsuttu yhdeksi kaikkien aikojen kalleimmista elokuvista.

 Näyttelijät 

 Vastaanotto 
 Helsingin SanomatPertti Avola     HufvudstadsbladetKrister Uggeldahl     IltalehtiJesse Raatikainen      EpisodiJouni Vikman    

Helsingin Sanomien kriitikko Pertti Avola antoi elokuvalle kolme tähteä viidestä. Hänen mielestään ”vauhtia ja toimintaa riittää, mutta silti Dead Reckoning Part One hieman laahaa. Ongelma on sama kuin monilla nykyisillä elokuvasarjoilla: kun pussia täytetään ääriä myöten, tavaraa tulee liikaa. Henkilöhahmoja ja käänteitä tungetaan juttuun niin paljon, että koko touhu alkaa näyttää tahattoman koomiselta”.

Iltalehden arvostelija Jesse Raatikainen antoi neljä tähteä viidestä. Hänen mukaansa ”uusi Mission: Impossible on juuri sitä, mitä siltä voi odottaa: hengenvaarallisia stuntteja, näyttäviä kuvia, kekseliäs idea ja ikuinen Tom Cruise”.Raatikainen, Jesse: IL-arvio: Voiko moderni toimintaelokuva olla parempi? Iltalehti 12.7.2023. Viitattu 15.7.2023. Episodin kriitikko Jouni Vikman antoi kolme tähteä viidestä. Hän toteaa: ”Kaikista huikeista toimintakohtauksista ja stunteista huolimatta ne eivät missään vaiheessa tunnu merkityksellisiltä. Vähintään alitajuisesti katsoja tietää, että loppujen lopuksi ei ole merkitystä, minkä leirin käsissä etsityt avaimet lopputekstien pyöriessä ovat, koska asioita ryhdytään kunnolla ratkomaan vasta jatko-osassa.”Vikman, Jouni: Mission: Impossible – Dead Reckoning Part One. Episodi 12.7.2023. Viitattu 15.7.2023.

Rotten Tomatoes -sivusto on kirjannut 356 elokuva-arvostelua, joista 96 prosenttia on myönteisiä.Mission: Impossible – Dead Reckoning Part One. Rotten Tomatoes. Viitattu 19.7.2023.

 Huomioita 

 Lähteet 

 Aiheesta muualla 




Luokka:Vaarallinen tehtävä -elokuvat
Luokka:Christopher McQuarrien käsikirjoittamat elokuvat
Luokka:Vuoden 2023 yhdysvaltalaiset elokuvat